‘આમાં થેંક્સ શું કહેવાનું, મલ્હાર તો છટકી ગયો.’ નિખિલે હકીકત બયાન કરી. ગુલાલે ટેબલ પર ફેલાયેલા નિખિલના હાથ પર એના બંને હાથ મૂકી દીધા. નિખિલની રોલેક્ષની રીસ્ટ વોચ પર ગુલાલની ગોલ્ડન બ્રેસલેટ ટકરાઈ. ગુલાલે એની આંખમાં આંખ પરોવી, ‘ભાડમાં જવા દે એને. એ ભલે છટકી ગયો. પણ તેં તો મને સાચા દિલથી મદદ કરી હતી ને! નિખિલ, મેં ઘણીવાર ગુસ્સામાં તારી સાથે ખરાબ વર્તન કર્યુ છે. મલ્હાર વખતે પણ તેં મને વોર્ન કરી હતી. પણ હું જ ના સમજી. મને માફ નહીં કરે યાર ?’